**Ramazan-19**

 Ah, stigao je i taj mjesec. Mjesec u kojem svaki čovjek, iz godine u godinu, dobije priliku da pokaže svoju humanost i pokornost Bogu što više može. Kroz ovaj mjesec uči sebe samokontroli i strpljenju, ide u džamiju ... ali ove godine je drugačije.
 Po prvi put su džamije i prostor oko Kabe potpuno prazni. Upališ TV i prije nego što krene iftarski program, dobiješ mjere zaštite i vijesti o virusu. Dok ideš po somune nosiš masku i latex rukavice. Ne možemo imati iftare, okupljanja sa rodbiom i bliskim prijateljima jednostavno nisu moguća. Naravno, osim ako ste jedni od onih ljudi koji se ne pridržavaju mjera zaštite. Što me ne iznenađuje s obzirom na mentalitet našeg naroda. Ali ko bi rekao da bi svi ti brojni izlasci u grad i ' iz kuće u kuću' bili reducirani na provođenje vremena sa samim sobom i sa svojom porodicom između četiri zida. Pogotovo za vrijeme ramazana.
Kad malo bolje razmislim ovo je pravo vrijeme.
 Zašto?
Zato što nas sve, bez obzira na naš imovinski i socijalni status, ovo podsjeća kako smo svi jednaki u očima Uzvišenog, kako ništa ne traje vječno, kako nam se sve može oduzeti, čak i ono što mislimo da kontrolišemo ...
Ovaj period je većinu spustio na zemlju i sad nego ikada prije možemo pomoći onima kojima je najviše potrebno. U prijevodu zarađujte sevap. Šalu na stranu, bez obzira na to da li ste previše religiozni ili ne, uvijek trebamo humano postupati.
 Možemo imati online nastavu, konferencije i sastanke preko interneta i raznih aplikacija ali ne možemo imati online ramazan.
Divno je otvoriti oči, udahnuti jutarrnji zrak i reći zdravo,zdravo, dane!

**Alma Ruhotina, IX-1**